Amb caràcter exclusiu aquesta competència comprèn, en tot cas, les activitats artístiques i culturals que es duguin a terme a Catalunya i que inclouen les mesures relatives a la producció, distribució de llibres i publicacions periòdiques en qualsevol suport, així com la gestió del dipòsit legal i l'atorgament dels codis d'identificació.
Sobre la base d'aquestes previsions constitucionals i estatutàries, cal realitzar el traspàs de funcions i de serveis de l'Administració de l'Estat a la Generalitat de Catalunya en matèria de cultura, relatives a les activitats d'assignació, catalogació i informació relacionades amb l'atorgament dels codis d'identificació de llibres ISBN (International Standard Book Number) i l'assignació de l'ISSN (International Standard Serial Number).
El Reial decret 1666/1980, de 31 de juliol, determina les normes i el procediment a què s'han d'ajustar els traspassos de funcions i de serveis de l'Administració de l'Estat a la Generalitat de Catalunya.
D'acord amb el que disposa el Reial decret esmentat, que també regula el funcionament de la Comissió Mixta de Transferències, prevista en la disposició transitòria segona de l'Estatut d'autonomia de Catalunya, aquesta Comissió va adoptar, a la reunió de 13 de setembre de 2007, el corresponent Acord, la virtualitat pràctica del qual exigeix que el Govern l'aprovi mitjançant un Reial decret.
En compliment del que disposa la disposició transitòria segona de l'Estatut d'autonomia de Catalunya, a proposta de la ministra d'Administracions Públiques, i prèvia deliberació del Consell de Ministres a la reunió de 26 d'octubre de 2007,
S'aprova l'Acord de la Comissió Mixta, prevista a la disposició transitòria segona de l'Estatut d'autonomia de Catalunya, sobre traspàs de funcions i serveis de l'Administració de l'Estat a la Generalitat de Catalunya relatives a les activitats d'asssignació, catalogació i informació relacionades amb l'atorgament dels codis d'identificació de llibres ISBN (International Standard Book Number) i l'assignació de l'ISSN (International Standard Serial Number), adoptat pel Ple de la Comissió esmentada a la reunió de 13 de setembre de 2007, i que es transcriu com a annex a aquest Reial decret.
Conseqüentment, queden traspassades a la Generalitat de Catalunya les funcions i els serveis, així com els crèdits pressupostaris en els termes que resulten del mateix Acord i de la relació annexa número 1.
Els traspàs a què fa referència aquet Reial decret serà efectiu a partir del dia assenyalat a l'Acord de la Comissió Mixta esmentada, sens perjudici que el Ministeri de Cultura i l'Organisme Autònom Biblioteca Nacional elaborin fins llavors, si s'escau, els actes administratius necessaris per al manteniment dels serveis en el mateix règim i nivell de funcionament que tenien en el moment de l'adopció de l'Acord.
Els crèdits pressupostaris que es determinen d'acord amb la relació número 1 de l'annex, es donaran de baixa en els conceptes d'origen i transferits pel Ministeri d'Economia i Hisenda als conceptes habilitats a la Secció 32 dels pressupostos generals de l'Estat, destinats a finançar el cost dels serveis assumits per les comunitats autònomes, una vegada que es remetin al Departament esmentat, per part de l'Oficina Pressupostària de Cultura i del Servei corresponent de la Biblioteca Nacional, els respectius certificats de retenció de crèdit per tal de complir el que disposa la normativa vigent sobre Pressupostos generals de l'Estat.
Aquest Reial decret es publicarà simultàniament en el Butlletí Oficial de l'Estat i en el Diari Oficial de la Generalitat de Catalunya, i serà vigent el mateix dia de la publicació.
Pilar Andrés Vitoria i Jaume Vilalta i Vilella, secretaris de la Comissió Mixta de Transferències prevista a la disposició transitòria segona de la Llei orgànica de reforma de l'Estatut d'autonomia de Catalunya
Que a la sessió plenària de la Comissió Mixta de Transferències de 13 de setembre de 2007, es va adoptar un Acord sobre traspàs a la Comunitat Autònoma de Catalunya de les funcions i dels serveis de l'Administració de l'Estat relatius a l'assignació de l'ISBN (International Standard Book Number) i de l'ISSN (International Standard Serial Number), en els termes que a continuació s'expressen.
A) Referència a normes constitucionals i estatutàries en què s'empara el traspàs
La Constitució espanyola a l'article 149.2 estableix que, sens perjudici de les competències que podran assumir les comunitats autònomes, l'Estat considerarà el servei de la cultura com un deure i una atribució essencial, i facilitarà, d'acord amb les comunitats autònomes, la comunicació cultural entre si.
Amb caràcter exclusiu aquesta competència comprèn, en tot cas, les activitats artístiques i culturals que es duguin a terme a Catalunya i inclouen les mesures relatives a la producció, distribució de llibres i publicacions periòdiques en qualsevol suport, així com la gestió del dipòsit legal i l'atorgament dels codis d'identificació.
Finalment, la disposició transitòria segona de l'Estatut d'autonomia de Catalunya i el Reial decret 1666/1980, de 31 de juliol, regulen el funcionament de la Comissió Mixta de Transferències, així com la forma i les condicions a què s'han d'ajustar els traspassos de funcions i serveis de l'Administració de l'Estat a la Generalitat de Catalunya.
Sobre la base d'aquestes previsions normatives, cal realitzar el traspàs de funcions i serveis a la Comunitat Autònoma de Catalunya, en matèria de cultura, relatius a les activitats d'assignació, catalogació i informació relacionades amb l'atorgament dels codis d'identificació del llibres (ISBN) i de publicacions periòdiques (ISSN).
B) Funcions que assumeix la Comunitat Autònoma de Catalunya
La Comunitat Autònoma de Catalunya exercirà, en el seu àmbit territorial, les funcions següents, que en matèria d'atorgament de codis d'identificació de l'ISBN i l'ISSN l'Administració de l'Estat ha fet fins ara.
En relació amb l'assignació de l'ISBN:
a) Les funcions de recepció, comprovació, validació i, si s'escau, devolució de les sol·licituds dels números ISBN per empreses editorials radicades a Catalunya.
b) Les funcions d'informació i atenció als interessats sobre les funcions de recepció, comprovació, validació i devolució de l'ISBN en el territori de la comunitat autònoma.
c) El control dels formularis de l'ISBN referits a empreses editorials radicades a Catalunya.
d) La recepció, comprovació de la preassignació a què es refereix el punt C 1 d), validació i notificació dels números en el cas d'autor-editor radicats a Catalunya.
e) L'emissió de certificats sol·licitada pels editors així com l'organització i la custòdia del seu arxiu.
La Generalitat de Catalunya remetrà a l'Administració de l'Estat còpia digital dels formularis de les peticions dels editors.
En matèria de catalogació de l'ISBN:
a) Redacció i introducció a la base de dades de l'Agència de l'ISBN d'assentaments bibliogràfics a partir de les sol·licituds dels editors (catalogació i classificació), referits a empreses editorials radicades a Catalunya.
b) Creació i manteniment del fitxer d'autoritats (formes acceptades de persones, entitats, congressos i col·leccions) referits a empreses editorials radicades a Catalunya.
c) Les funcions d'informació i atenció als interessats sobre les funcions de catalogació de l'ISBN en el territori de la comunitat autònoma.
En matèria d'informació de l'ISBN:
Informació sobre les funcions realitzades i atenció al públic en general.
Aquestes funcions es realitzaran d'acord amb les normes establertes de comú acord entre l'agència i l'organisme de la Generalitat de Catalunya que assumeixi les funcions, respectant si és el cas, la normativa, contacte vigent i directrius de l'Agència Internacional de l'ISBN.
En relació amb l'assignació de l'ISSN a empreses i entitats radicades a Catalunya:
a) La recepció de sol·licituds dels editors.
b) La selecció de títols que ingressen per dipòsit legal que es consideri d'interès l'assignació de l'ISSN corresponent.
c) La recollida d'informació relativa als títols.
d) La validació i la comprovació de tota la documentació.
e) La recepció i la comprovació de la preassignació a què fa referència el punt C.7, així com la validació i la notificació dels números.
f) La catalogació de les publicacions periòdiques amb l'ISSN assignat, segons el format Marc21 per a publicacions seriades i seguint les especificacions del Centre Espanyol de l'ISSN.
La Generalitat de Catalunya remetrà al Centre Espanyol de l'ISSN els registres corresponents amb la periodicitat establerta per conveni.
Aquestes funcions es realitzaran d'acord amb les normes establertes de comú acord entre el Centre Espanyol de l'ISSN i l'organisme de la Generalitat de Catalunya que assumeixi les funcions, tot respectant en tot cas la normativa, contracte vigent i directrius del Centre Internacional de l'ISSN.
C) Funcions i serveis que continuen corresponent a l'Administració de l'Estat
Els òrgans corresponents de l'Administració de l'Estat continuaran desenvolupant les funcions següents:
a) Manteniment de la base de dades de l'ISBN, d'acord amb les normes i les directrius de l'Agència Internacional de l'ISBN.
b) Administració de la part de prefixos ISBN atorgat per l'Agència Internacional de l'ISBN.
c) Assignació de prefixos editorials.
d) La preassignació d'un número de prefix col·lectiu a l'autor editor.
e) Manteniment del fitxer d'editorials.
f) Seguiment de la validació realitzada sobre les sol·licituds de l'ISBN, d'acord amb les normes i les directrius de l'Agència de l'ISBN, i de conformitat amb les normes previstes a l'apartat B) 4. d'aquest Acord.
g) Seguiment dels formularis tipus de sol·licitud de l'ISBN, de conformitat amb les normes previstes a l'apartat B) 4. d'aquest Acord.
En relació amb la catalogació i de conformitat amb les normes previstes a l'apartat B) 4. d'aquest Acord:
a) Seguiment dels assentaments bibliogràfics per a depuració d'errors i tractament unificat.
b) Seguiment de la catalogació realitzada sobre les sol·licituds de l'ISBN, d'acord amb les normes i directrius de l'Agència de l'ISBN.
a) Informació sobre l'Agència Espanyola ISBN, el seu àmbit, les seves funcions, les bases de dades que produeix i l'atenció al públic en general.
b) Publicació en línia de la base de dades ISBN única per tal de mantenir la informació sobre els ISBN publicats a Espanya en una sola font homogènia.
Redacció de directrius i reglaments referits a l'aplicació del sistema ISBN en l'àmbit de responsabilitat de l'Agència Espanyola ISBN.
Organització i custòdia de l'arxiu únic de l'Agència Espanyola ISBN.
Relacions de coordinació i interlocució amb l'Agència Internacional de l'ISBN.
La preassignació dels números de l'ISSN a les publicacions seriades de Catalunya.
Tramesa dels registres bibliogràfics de les publicacions seriades a les quals se'ls ha assignat ISSN al Centre Internacional de l'ISSN.
Redacció de directrius i reglaments referits a l'aplicació del sistema ISSN en l'àmbit de la responsabilitat del Centre Espanyol de l'ISSN.
Relacions de coordinació i d'interlocució amb el Centre Internacional de l'ISSN.
D) Funcions concurrents i compartides entre l'Administració de l'Estat i la Generalitat, i formes institucionals de cooperació
L'Administració de l'Estat i la Generalitat de Catalunya, mitjançant conveni subscrit a aquests efectes, coordinaran les funcions en els seus àmbits d'actuació en relació amb l'assignació, la catalogació i la informació, així com l'assistència tècnica, l'assessorament i la cooperació.
E) Béns, drets i obligacions que es traspassen
El Ministeri de Cultura haurà de proporcionar l'accés remot a la base de dades, així com l'adaptació al català tant dels formularis en paper com de la sol·licitud telemàtica a la pàgina web des d'on s'accedeixi i, per tant, haurà d'adequar l'aplicació informàtica, si no tingués aquesta funcionalitat, atès que la base de dades serà compartida.
F) Documentació i expedients de les funcions i els serveis que es traspassen
El lliurament de la documentació i els expedients dels serveis que es traspassen, es farà en el termini de tres mesos des de la publicació del Reial decret pel qual s'aprovi aquest Acord, de conformitat amb el que preveu l'article 8 del Reial decret 1666/1980, de 31 de juliol.
G) Valoració de les càrregues financeres de les funcions i els serveis traspassats
La valoració provisional en valors de l'any base 1999 que correspon al cost efectiu dels mitjans adscrits als serveis traspassats, s'eleva a 129.240,51 euros.
Aquesta valoració serà objecte de revisió en els termes establerts a l'article 16.1 de la Llei 21/2001, de 27 de desembre, per la qual es regulen les mesures fiscals i administratives del nou sistema de finançament de les comunitats autònomes de règim comú i ciutats amb Estatut d'autonomia.
El finançament, en euros de 2007, que correspon al cost efectiu anual dels mitjans que es traspassen, es detalla a la relació adjunta número 1.
Transitòriament, fins que no es produeixi la revisió del Fons de Suficiència com a conseqüència de la incorporació al mateix del cost efectiu del traspàs, aquest cost es finançarà mitjançant la consolidació a la secció 32 dels Pressupostos generals de l'Estat, dels crèdits relatius als diferents components d'aquest cost, pels imports que es determinen, susceptibles d'actualització pels mecanismes generals previstos a cada Llei de pressupostos.
H) Data d'efectivitat del traspàs
El traspàs de funcions i serveis objecte d'aquest Acord és efectiu a partir de l'1 de gener de 2008.
I, perquè així consti, expedim aquest certificat.
Valoració cost efectiu del traspàs en matèria de l'ISBN i l'ISSN (euros 2007)